《白日丽江皋（一作鲍溶诗）》
明代·陈昌言

迟景临遥水，晴空似不高。清明开晓镜，昭晰辨秋毫。

郁郁长堤土，离离浅渚毛。烟销占一候，风静拥千艘。

独媚青春柳，宜看白鹭涛。何年谢公赏，遗韵在江皋。

作者简介：陈昌言（1598-1655），字禹前，号泉山，斗筑居、中道庄主人，明代崇祯庚午（1630）举人，崇祯甲戌（1634）科进士。初授乐亭知县，政绩突出。后升为御史，仗义执言。出巡山东，严战守，以御寇。好直言，无所避，多次弹劾。清初，以原官，视学江南，慧眼识才，称知人。终养奉母范氏，至孝。与弟陈昌期友爱，家无分财。著有《先草集》、《山中集》、《斗筑居集》若干卷。